OpenLLM-France/wikimedia huggingface dataset:
# Arrokagarai ikastola

Arrokagarai ikastola Lapurdiko ikastola bat da. Itsasu herrian dago kokatuta.
Ikastetxe pribatua da, Frantziako Hezkuntza Nazionaleko Ministerioarekin itundua. Haur hezkuntza eta lehen mailetako ikasleak formatzen ditu, murgiltze ereduan. Seaska eta Ikastolen Elkartea federakuntzetako kide da.
Izena Itsasuko Arrokagarai mendiarena da (354m).

## Historia

Elkartea 2008an sortu da ikusiz Kanboko Errobi ikastola leku eskasean izanen zela.
Ikastola 2010eko irailean irekitzen da, 17 haurrekin, Itsasu, Ezpeleta, Luhuso, eta Makeatik jinik.
2020an, ikastolaren 10 urteen ospatzeko, Txomin Larronde musikariak kantu bat idatzi dio.

## Erreferentziak

* ↑ ikastola, itsasuko. «Zelle Frontpage-euskara-» arrokagarai-ikastola.eus (Noiz kontsultatua: 2021-12-26).
* ↑ Arrokagarai ikastolaren 10 urteak. (Noiz kontsultatua: 2021-12-26).

## Kanpo estekak

* Ikastolaren webgunea
* Seaskaren webgunea
* Datuak: Q100741675
# Arrokesko aintzira

Arrokesko aintzira Lapurdiko erdialdeko aintzira artifizial txiki bat da, Gixune udalerrian dagoena.
Arrokes antzinako harrobi sonatua, gaur egun aintzira bilakatu da, 38 metroko sakonera duena. Bere hondartzak bandera urdina du..

## Erreferentziak

* ↑ «Biduzeko ur emari eztia lagun» Berria 2013-07-17.
* ↑ www.blueflag.global

## Ikus, gainera

* Euskal Herriko urtegien zerrenda

## Kanpo estekak

* Datuak: Q56229476
# Arroka ultramafiko

Arroka ultramafiko edo ultrabasikoak silize kopuru txikia (orokorrean %45etik behera) duten arroka igneo edo eurengandik eratorritako arroka metamorfikoak dira. Normalean MgO kantitatean %18 baino txikiagoa da, FeO asko dute, potasio gutxi eta normalki mineralen %90a baino gehiago mineral mafikoak dira (kolore iluneko mineralak, magnesio eta burdin ugaridunak). Lurraren mantua arroka ultramafikoz osatua dagolea kontsideratzen da.

## Kanpo estekak

* Datuak: Q1143398
# Arrokatako lotxa

Arrokatako lotxa (Phycis phycis) ur gaziko arraina da, Phycidae familiakoa
Ekialdeko Ozeano Atlantikoan eta Mediterraneo osoan, 100–200 metro arteko sakoneran bizi da. Zaila da 25 cm. baino gehiago izatea. Jateko ona da.

## Erreferentziak

* ↑ Mytilineou, C., C.-Y. Politou, C. Papaconstantinou, S. Kavadas, G. D'Onghia & L. Sion. (2005). «Deep-water fish fauna in the Eastern Ionian Sea» Belg. J. Zool. 135 (2): 229-233..
* ↑ Sumaila, U.R., A.D. Marsden, R. Watson & D. Pauly. (2007). «A global ex-vessel fish price database: construction and applications» J. Bioeconomics 9: 39-51..

## Kanpo estekak

* Datuak: Q2334725
* Multimedia: Phycis phycis / Q2334725
* Espezieak: Phycis phycis
# Arroketako Ama Birjina

| Arroketako Ama BirjinaJatorriaSortzailea(k)Leonardo da VinciSorrera-urtea1490(e)ko hamarkadaMugimenduaItalian Renaissance $^{(en)}$ Ekoizpen lekuaMilanEzaugarriakMateriala(k)olio-pintura eta makal zuraDimentsioak189,5 × 120 cm Genero artistikoaarte sakroaTelesailaArroketako Ama BirjinaEgile-eskubideakjabetza publikoDeskribapenaHonen parte daArroketako Ama BirjinaLekuaNational GalleryBildumaNational GalleryInbentarioaNG1093 Argumentu nagusiaMadonna and Child $^{(en)}$ | Arroketako Ama BirjinaJatorriaSortzailea(k)Leonardo da VinciSorrera-urtea1482MugimenduaEarly Renaissance $^{(en)}$ Italian Renaissance painting $^{(en)}$ Ekoizpen lekuaMilanEzaugarriakMateriala(k)olio-pintura, panel $^{(en)}$ eta transferred on canvas $^{(en)}$ Dimentsioak199 × 122 cm Genero artistikoaarte sakroaEgile-eskubideakjabetza publikoDeskribapenaHonen parte daArroketako Ama BirjinaLekuaRoom 710 $^{(en)}$ BildumaLouvreko margogintza sailaInbentarioaINV 777 eta MR 320 JabeaFrantziar EstatuaArgumentu nagusiaMadonna and Child $^{(en)}$ |
Arroketako Ama Birjina (italieraz, Vergine dell Rocce) Leonardo da Vincik egindako bi margolan berdintsuei ematen zaien izena da. Bata Parisen dago, Louvre museoan, eta bestea Londresen, National Galleryn.

## Pariskoa

Louvrekoa 1483-1486 inguruan margotu zuen Leonardok, edo lehenago agian, Milanen zegoela egindako lehen margolan handia. Bestea baino 8 cm altuagoa da.
Leonardoren “sfumato” deritzon teknikaren adibide ezin hobea da bertsio hau. Arrakasta izan zuen berehala margolan honek, eta konta ezin ahala kopiatu zen.

## Londreskoa

Oro har, onartzen da bertsio hau 1492-1508 bitartean margotu zela. Estiloa helduagoa da, eta agian, beste artista batzuen laguntzarekin egin zuen Leonardok. 2005ean, izpi infragorriei esker, ikusi zen beste irudi bat dagoela horren azpian: emakume bat, belauniko, esku batean haur bat daukala. Agian, Jesus Haurraren adorazioa margotzea izan zitekeen lehendabiziko helburua.

## Kanpo estekak

* Datuak: Q269342
* Multimedia: Virgin of the Rocks by Leonardo da Vinci / Q269342
# Arrokiaga

Arrokiaga Zuberoako erdialdeko udalerri bat da, Arbaila eskualdekoa.

## Geografia
### Udalerri mugakideak

* Sohüta iparraldean
* Maule-Lextarre ipar-mendebaldean
* Barkoxe ekialdean
* Gotaine-Irabarne eta Mendikota mendebaldean
* Zalgize-Doneztebe hego-mendebaldean

### Hidrografia

Auzet, Oloroeko uhaitzaren ibaiadarra dena, udalerriak zeharkatzen ditu. Era berean, Askania eta Bassagaits errekak ere bertatik pasa dira.

### Auzoak

Arrokiagak lau auzo ditu: :
* Bidartaltea (Bidartea IGNren mapetan) ;
* Khaparraltea (Caparnia IGN-ren mapetan) ;
* Kharrika ;
* Ollauki.

## Demografia

Biztanleriaren bilakaera :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 229 | 209 | 237 | 188 | 346 | 272 | 252 | 325 | 320 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 340 | 324 | 306 | 270 | 266 | 277 | 272 | 243 | 245 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 246 | 249 | 261 | 229 | 219 | 207 | 200 | 172 | 153 |
| 1962 | 1968 | 1975 | 1982 | 1990 | 1999 | 2009 | 2014 | 2020 |
| 155 | 157 | 167 | 150 | 130 | 127 | - | - | - |
2007ko biztanleria INSEEk behin-behinean emandako datua da

## Herritar ezagunak

* Jean Bordaxar, (1950), abeslari, musikari, dantzari, aktore eta pastoral egilea.

## Erreferentziak

* 1 2 3 4 5 Euskal Herriari Begira. Udalbiltza.
* ↑ www.soule-xiberoa.fr

## Kanpo estekak

* Datuak: Q840691
* Multimedia: Roquiague / Q840691
* Liburuak: Euskal Herriko bidaia-gida/Herriz herri/Arrokiaga
# Arrokoth

Arrokoth (izen ofiziala izan arte (486958) 2014 MU$^{69}$ edo Ultima Thule ere deitua) Kuiper gerrikoan dagoen Neptunoz haraindiko objektu bat da. Espazio zunda batek inoiz bisitatutako objekturik urrunena da. Ukipen-bitarra da, hau da, grabitateak elkar ukitzeraino erakarri eta elkarri lotuta geratutako bi gorputzez osatua dago. Gorputzik handienak ("Ultima" deitua) txikienak ("Thule" deitua) baino hiru aldiz bolumen handiagoa du. 30 kilometro inguruko diametroa du. Bere periodo orbitala 298 urtekoa da, eta eszentrikotasun eta makurdura orbitala oso baxua da. Ondorioz Kuiper gerrikoko objektu klasikotzat hartzen da, eta uste denez ez du izan perturbazio handirik eta krater gutxi izango ditu.
2014ko ekainaren 26an aurkitu zuten Hubble Espazio Teleskopioa erabilita, Kuiper gerrikoko objektuen bilaketa programa baten baitan. New Horizons misioarentzat helburu bat izan zitekeela erabaki zen, 2014 OS$^{393}$ eta 2014 PN$^{70}$ objektuen aurretik.

## Izena

Arrokoth Powhatan algonkin herriaren hizkuntza zeru esan nahi du.
Izen ofiziala eman arte Ultima Thule ezizenarekin ezagutzen zen. Ultima Thule izena latinetik datorren metafora bat da, ezagutzen den munduaren mugen ostean dagoen leku bat izendatzeko. Izena behin-behinekoa da; 2019ko urtarrilaren 1ean NASAk izen proposamen ofizial bat bidaliko du misioaren argazkiak ikusi ostean.

## Erreferentziak

* 1 2 Galarraga Aiestaran, Ana. (2019-11-13). «Arrokoth izena eman diote Ultima Thule deitu izan duten urruneko objektuari» Elhuyar.
* ↑ (Ingelesez) 2014 MU69 revealed as a contact binary in first New Horizons data returns – NASASpaceFlight.com. (Noiz kontsultatua: 2019-01-03).
* ↑ (Ingelesez) Chang, Kenneth. (2018-12-30). «A Journey Into the Solar System’s Outer Reaches, Seeking New Worlds to Explore» The New York Times ISSN 0362-4331. (Noiz kontsultatua: 2018-12-30).

## Kanpo estekak

* Datuak: Q18325885
* Multimedia: 486958 Arrokoth / Q18325885
# Artsaia Musik Club

Artsaia Musik Club Aitzoainen kokatuta dagoen ikuskizun aretoa da. Kontzertuengatik eta diskotekarengatik ezaguna, musika taldeek entseatzeko lekua ere badauka. 1995eko urtarrilaren 5ean inauguratu zen, parte hartu nahi zuten taldeekin (hala nola Tahúres Zurdos, Barricada, De 2 en Blues Band edo Tubos de Plata).

## Kanpo estekak

www.artsaia.com
# Artroskopia

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Artroskopia giltzadura baten barrualdea ikusi eta aztertzeko modua ematen duen teknika endoskopikoa da, aztertu nahi den giltzadura disoluzio fisiologiko batekin zabalduz egiten dena. Zauri txiki batzuen bidez, artikulazioaren egoera ikusteaz gain, maniobra terapeutikoak egitea ere ahalbidetzen du. Bi motakoa izan daiteke: terapeutikoa eta diagnostikoa.

## Erreferentziak

* ↑ Euskalterm: [Traumatologia Hiztegia] [2017]

## Kanpo estekak

* Datuak: Q708232
* Multimedia: Arthroscopy / Q708232
# Arts et Métiers (Bordeleko tranbia)

    Beste esanahietarako, ikus «Arts et Métiers (Parisko metroa)».
Arts et Métiers Bordeleko tranbiaren geltoki bat da, Talança udalerrian dago.

## Kokapena

B linea (Bordeleko tranbia) :
* Datuak: Q7604212
* Multimedia: Arts et Métiers tram stop / Q7604212
# Arts et Métiers (Parisko metroa)

    Beste esanahietarako, ikus «Arts et Métiers (Bordeleko tranbia)».
Arts et Métiers Parisko metroaren geltokia da, Paris udalerriko 3. barrutian dagoena.

## Ikus, gainera

* Parisko metroa
* Parisko metroaren geltokiak
* 3. linea (Parisko metroa)
* 11. linea (Parisko metroa)
* Arts-et-Métiers

## Kanpo estekak

* (Frantsesez) RATPko web gunea
* (Frantsesez) Île-de-France Mobilitésko web gunea
* Datuak: Q713944
* Multimedia: Arts et Métiers (Paris Metro) / Q713944
# Artropatia

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
"Artropatia" termino medikoa da, eta artikulazio bati edo gorputzeko artikulazio batzuei eragiten dien gaixotasun edo nahasmendu orori egiten dio erreferentzia. Giltzadurak hezurrak konektatu eta mugitzeko aukera ematen duten egiturak dira. Artropatiak hainbat baldintzaren ondorioz sor daitezke, hala nola hantura, endekapena, infekzioa edo artikulazioetako beste alterazio batzuk.
Artropatia-mota desberdinak daude, eta ohikoenetako batzuk honako hauek dira:
* Artropatia inflamatorioa: Artikulazioen hantura du ezaugarri, eta artritis erreumatoidea bezalako gaixotasun autoimmuneen parte izan daiteke.
* Artropatia degeneratiboa: Osteoartritis ere esaten zaio, artikulazioetako kartilagoaren higadura progresiboa da, eta horrek mina eta mugapena eragin ditzake mugimenduan.
* Artropatia infekziosoa: Artikulazioak bakterio, birus edo beste mikroorganismo batzuen bidez infektatzen direnean gertatzen da.
* Artropatia neuropatikoa: Artikulazioak kontrolatzen dituzten nerbioetako kalteekin lotuta dago, hala nola neuropatia diabetikoarekin.
Artropatien tratamendua aldatu egiten da azpiko kausaren arabera, eta sendagaiak, fisioterapia, bizimoduaren aldaketak eta, kasu batzuetan, prozedura kirurgikoak barne har ditzake. Funtsezkoa da osasun-profesional bati kontsulta egitea diagnostiko zehatz bat eta tratamendu-plan egoki bat egiteko.

## Kanpo estekak

* Datuak: Q708176
* Multimedia: Arthropathies / Q708176
# Arts-et-Métiers

Arts-et-Métiers (9), Frantziako Paris hiriburuan dagoen auzo bat da, Temple (3) barrutian. 1999ko erroldaren arabera 9.560 biztanle zituen.

## Ondarea

* Arte eta Lanbideen Kontserbatorio Nazionala

## Ikus, gainera

* Arts et Métiers (Parisko metroa)

## Kanpo estekak

* Datuak: Q3413219
* Multimedia: Quartier des Arts-et-Métiers / Q3413219
# Banco San Carlos

Banco San Carlos edo Banco de San Carlos (ofizialki Banco Nacional de San Carlos) Espainiako banku-erakunde bat izan zen, Espainiako Karlos III.a erregearen aginduz 1782ko ekainaren 2an sortua. Frantzisko Cabarrús lapurtarra izan zuen bultzatzaile nagusia, Valentin Foronda gasteiztarrarekin batera.
Lehenengoz Espainiako koroaren peko lurretan, Bankuak billeteak jaulki zituen, vales reales direlakoak. Espainiako banku nagusietako bat izan zen, eta 1829an Banco de San Fernando bihurtu zen, Espainiako Bankuaren ernamuina.

## Bilakaera

Karlos III.a erregearen babespeko finantza-erakundea zen, baina pribatua. 1782an, Cabarrúsen ekimenez, Caracasko Gipuzkoar Konpainiaren funtsak banku honetan gorde ziren, eta konpainiaren hondarrak salbatzeko balio izan zuen. Funts horiek baliatuz, Filipinetako Konpainia sortu zen. 1793an, bulego bat ireki zuen Parisen eta, hainbat urtez zorretan segitu ondoren, 1829an, Banco de San Fernando izenaz birsortu zen.

## Ikus, gainera

* Ingalaterrako Bankua
* Espainiako Bankua
* Manuel Godoy
* Valentin Foronda

## Kanpo estekak

* Datuak: Q3633838
* Multimedia: Banco Nacional de San Carlos / Q3633838
# Banco Financiero y de Ahorros

Banco Financiero y de Ahorros S.A. 2011ko urtarrilaren 1ean martxan jarri zen banku espainiarra da. Caja Madrid, Bancaixa, Caja de Canarias, Caja de Avila, Caixa Laietana, Caja Segovia eta Caja Rioja aurrezki kutxen bat egitearen ondorioz sortu zen. Banketxeak erabilitako izen komertziala Bankia da.
2010eko datuen arabera bankuak 339.020 milioi euroko aktiboak zituen, eta Espainiako bankurik handienen artean dago.
Bankua 2011n burtsara ateratzea espero da.

## Partaidetza

* Caja Madrid
* Bancaja
* Caja de Canarias
* Caja de Avila
* Caixa Laietana
* Caja Segovia
* Caja Rioja

## Ikus, gainera

* Bankia
* Banku Berregituraketa Ordenaturako Funtsa

## Kanpo estekak

* (Gaztelaniaz) Banco Financieroren webgunea.
* Datuak: Q3754984
# Banco Santander

Banco Santander Espainiako banku bat da. Irabazietan eta salmentetan Espainiako bankurik handiena da, eta mundu osoan 178.000 langile inguru dauzka.
2014ko azaroaren 18an, Santander ikertzen ari ziren New Yorken, arrisku handiko maileguak saldu zituelakoan.
2015eko urtarrilaren 9an, dibidenduen politika aldatu eta kapitala 7.500 milioi euroan hedatzea erabaki zuen bankuak.

## Ikus, gainera

* Espainiako burtsako baloreen zerrenda

## Kanpo estekak

* (Gaztelaniaz) Banco Santanderren webgunea
* Datuak: Q6496310
* Multimedia: Banco Santander / Q6496310

## Erreferentziak

* ↑ «Santander ikertzen ari dira New Yorken, arrisku handiko maileguengatik», EiTB, 2014-11-18
* ↑ «7.500» Berria 2015-01-09.
# Banco Mare Nostrum

Banco Mare Nostrum edo Grupo BMN Espainiako banku baten izena da. 2010ean sortu zen Caja Murcia, Caixa Penedès, Sanostra eta Caja Granada aurrezki kutxek bat egitean.
2010ean bankuak 73.055 milioi euroko aktiboak zituen.

## Caja Espigarekin batzea

2011n Mare Nostrum bankuak Caja Espiga erosteko negoziazioak hasi zituen, baina azkenik bertan behera geratu eta Caja Espiga Unicajarekin batzeko akordioa sinatu zuen.

## Akziodunak

* 41% Caja Murcia
* 28% Caixa Penedès
* 18% Caja Granada
* 13% Sa Nostra

## Kanpo estekak

* (Gaztelaniaz) Grupo Banco Mare Nostrum bankuaren webgune ofiziala.
* Datuak: Q3754900
# Banco Popular Español

Banco Popular Español banku espainiarra izan zen. 1926an sortua, Espainiako hirugarren bankurik garrantzitsuena izan zen Banco Santander eta BBVAren atzetik. 2018an Banco Santanderrekin bat egin zuen.

## Historia

Banco Popular 1926. urtean sortu zen "Banco Popular de los Previsores del Porvenir" izenarekin. 1947 urtean, gaur egun duen izena hartu zuen Banco Popular Español. 1968ean Espainiatik kanpoko bere lehen bulegoa ireki zuen Parisen eta nazioarteko hainbat hiritan ordezkaritza bulegoak zituen.
1960ko hamarkadatik aurrera Espainiako hainbat banku txiki erosi zituen eta tamaina irabazten joan zen. 2000. urtetik aurrera sukurtsalak irekitzen hasi zen Portugalen. Gaur egun 800 milioi euroko irabaziak lortzen ditu urtero eta 16.000 langiletik gora dauzka. 2009ko maiatzaren 19an bankuaren jabetzakoak ziren banketxe guztietan, tartean Banco de Vasconian, Banco Popularraren irudia eta kartelak jartzea erabaki zuten, Vasconiaren berezko ikur eta izena 1962tik mantendu arren.
2010ko ekainaren 28an Popularrek akordioa sinatu zuen Frantziako Crédit Mutuel-CIC banketxearekin bi enpresen arteko lankidetza eta baterako zerbitzuak eskaintzeko. Hilabete batzuk beranduago Popularrek hainbat sukurtsal banketxe frantziarrarekin batera sortutako Targobank banketxeari eman ziozkion.
2011ko urriaren 7an Banco Pastor banketxe galiziarra erosteko eskaintza aurkeztu zuen, Banco Popularren 1,15 akzio Pastorren akzio bakoitzeko. Banco Pastor galiziako banketxeko akziodun gehienek baiezkoa eman zioten eskaintzari.
2012ko azaroan bere kapital beharrizanak betetzeko milaka akzio berriren jaulkipena egin zuen eta akziodun txikien artean 2.500 milioi euro lortu zituen bi asteren epean.

## Banco Popular taldeko kideak

Banco Popularrek erositako banku erregionalen izenak mantentzen ditu oraindik. Honakoak dira:
* Banco de Andalucia
* Banco de Castilla
* Banco de Credito Balear
* Banco de Galicia
* Banco de Vasconia
Horrez gain, maileguen banku bat dauka:
* Banco Popular Hipotecario
Eta Espainiatik kanpoko presentzia:
* Frantzian: Banco Popular France
* Portugalen: Banco Popular Portugal
Eta internet bidez:
* bancopopular-e.com

## Ikus, gainera

* Espainiako burtsako baloreen zerrenda

## Erreferentziak

* ↑ http://online.wsj.com/article/SB10001424052970203633104576622320371011798.html Shareholders Accept Banco Popular Bid Wall Street Journaleko albistea.
* ↑ http://bolsa.elperiodico.com/noticias-actualidad/noticias/Banco-Popular-culmina-con-exito-la-ampliacion-de-capital-por-2500-millones-euros--0420121128224132.html Banco Popular culmina con éxito la ampliación de capital por 2.500 millones euros El Periodico egunkariko albistea.

## Kanpo estekak

* (Gaztelaniaz)(Katalanez) Banco Popular Españolen webgunea
* Banco Popular France webgunea
* Datuak: Q537259
* Multimedia: Banco Popular Español / Q537259
# Banco Sabadell

Banco Sabadell edo Banc Sabadell banku espainiarra da, estatuko laugarren bankurik handiena da. Gaur egun, Espainian ditu bulego gehien, baina horrez gain, Londres, Paris eta Miamin ditu bulegoak.

## Historia

Banco Sabadell Sabadell-go hiri kataluniarean sortu zuten bertako negozio gizon talde batek 1881. urtean. Hasieran, bankuaren helburua inguruko industriaren inbertsioak finantzatzea izan bazen ere, 1907. urtean, banka komertzialera mugatu zen. 1975ean Kataluniatik kanpo bere lehen sukurtsala zabaldu zuen, Madrilgo hirian. Hiru urte beranduago, nazioarteko bere lehen bulegoa zabaldu zuen Londresen.
1988. urtean Sabadell taldea sortu zen, bankuaren operazio eta eskumendeko enpresa guztiak bateratuz. 1994ean Mexikoko Banco del Bajío banku sortu berriarekin akordio batera heldu zen. Urtebete beranduago ordezkaritza bulego bat ireki zuen Kubako hiriburuan, horretarako Financiera Iberoamericana sortu zuen Kubako Grupo Nueva Bancarekin. 1996ean National Westminster Bankuaren Espainiako bulegoak erosi zituen, eta Solbank izena jarri zien. Horrez gain, urte berean Banco de Asturias erosi zuen.
1999ean Andorrako gobernuak herrialdean banku eragiketak hasteko baimena eman zion Banco Sabadelli, horrela BancSabadell Andorra jaio zen. 2000. urtean portugaleko Banco Comercial Portugués bankuarekin ituna sinatu zuen. Horrela BCP bankuak Sabadellen akzioen %8,5a erosi zituen. Urte hartan hasi zen bankuaren benetako hazkundea Espainia mailan. La Caixak Banco Herreron zituen akzioak eman zizkion Sabadelli, bere kapitalaren %15aren truke. Eragiketa hortatik aurrera La Caixa Banco Sabadellen akziodun nagusi bihurtu zen.

### Azken urteak

Bestalde, 2003. urtean Banco Herrero eta Banco de Asturias batu zituen. Bitartean, Banco Atlantico bankua erosteko eskaintza aurkeztu zuen. 2004. urtearen hasieran burutu zen eragiketa hori eta 2004. urtean zehar bankuaren bulegoek SabadellAtlantico izena hartu zuten. Horrela, gaur egun Banco Sabadell Espainiako laugarren bankurik handiena da eta kataluniako finantza sektoreko bigarrena, La Caixaren atzetik. 2006. urtean Banco Urquijo bankua erosi zuen 400 milioi euro inguru ordaindu eta gero.
2010ean Banco Guipuzcoano erosi zuen.
2011ko abenduaren 8 Espainiako Bankuak euro baten truke saldu zion nazionalizatutako Caja de Ahorros del Mediterraneo Sabadelli.

## Ikus, gainera

* Espainiako burtsako baloreen zerrenda

## Erreferentziak

* ↑ http://www.bloomberg.com/news/2011-12-07/sabadell-to-buy-cam-for-one-euro-no-budget-impact-spain-says.html Sabadell Purchases CAM for 1 Euro as Spanish Banks Pay for Caja’s Rescue Bloomberg telebista kateko albistea.

## Kanpo estekak

* (Katalanez)(Ingelesez)(Alemanez)(Frantsesez)(Gaztelaniaz) Banco Sabadellen webgunea
* Datuak: Q762330
* Multimedia: Banc Sabadell / Q762330
# Banco Unnim

Banco Unnimm 2011n Unnim aurrezki kutxak sortzea erabaki zuen bankuaren izena zen. 2011an Espainiako Bankuak bankua nazionalizatu eta hilabete batzuk beranduago BBVAri saldu zion enkantean.

## Ikus, gainera

* Unnim

## Kanpo estekak

* (Gaztelaniaz) Bankuaren sortzeari buruzko albistea Reuters albiste agentziaren webgunean.
* Datuak: Q12254752
# Banco de Crédito de la Unión Minera

Banco de Crédito de la Unión Minera Bilbon 1901ean jaiotako banketxea izan zen. Hasiera hasieratik jarrera oldarkorra mantendu zuen eta hori esker hainbat bezero lortu zuen.
1914ko abuztuaren 31n ordainketa-etendura bat adierazi zuen, errusiar eta japoniar zorrekin arazoak zituelako. Bizkaiko ekonomiarentzat izugarrizko kolpe suposatu zuen eta beste bankuek kaudimena erakutsi zuten arte ez ziren gauzak bere onera etorri. Hurrengo urteko martxoaren 15ean, bankuak berriro ateak ireki zituen.
1925eko otsailaren 10ean berriro ordainketa-etendura bat adierazi zuen. Kontseilariek bankuaren funtsak erabili zituen Burtsan espekulatzeko eta 1920–21eko depresioan dena galdu zuten. Galerak ezkutatzeko bezeroen dirua erabili zuten eta dena azaldu zenerako bankuak 252 milioiko galerak zituen. Porrota erabatekoa izan zen eta itun ekonomikoaren berrikustea aurreratu ere egin behar izan zuten. Bizkaiko Foru Aldundiak 75 milioiko obligazioak jaulki behar izan zituen. 1926ko martxoan hartzekodunen hitzarmena adostu zuten.

## Erreferentziak

* ↑ Auñamendi Eusko Entziklopedia. El Crédito de la Unión Minera. .
* ↑ «El hundimiento» El Correo 2008-10-12.
* ↑ Alvarez LLano, Roberto G.. (2008). Historia Económica Del País Vasco-navarro. , 491 or. ISBN 9788461245222..

## Kanpo estekak

* Datuak: Q21809577